Α4-0020/95

Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 2075/92 που αναφέρεται στην κοινή οργάνωση αγοράς του ακατέργαστου καπνού (COM(94)0555 - C4-0022/95 - 95/0001(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τέταρτη αιτιολογική σκέψη

>Αρχικό κείμενο>

Ότι ο καπνός που παράγεται πέραν της ποσόστωσης από έναν παραγωγό ή αναγνωρισμένη ομάδα παραγωγών δεν μπορεί να παράσχει το δικαίωμα πριμοδότησης, ότι πρέπει ωστόσο να λαμβάνεται υπόψη η δυνατότητα ακούσιων πλεονασματικών παραγωγών, ότι είναι κατάλληλο να επιτραπεί στους ενδιαφερομένους να μεταφέρουν τα πλεονάσματα αυτά στην επόμενη συγκομιδή, εντός ορισμένων ορίων, υπό τον όρο της τήρησης του συνόλου της ποσόστωσης κατά τις δύο συγκομιδές.

>Κείμενο μετά την ψηφοφορία στο ΕΚ>

Ότι ο καπνός που παράγεται πέραν της ποσόστωσης από έναν παραγωγό ή αναγνωρισμένη ομάδα παραγωγών δεν μπορεί να παράσχει το δικαίωμα πριμοδότησης, ότι πρέπει ωστόσο να λαμβάνεται υπόψη η δυνατότητα ακούσιων ελλειμματικών ή πλεονασματικών παραγωγών, ότι είναι κατάλληλο να επιτραπεί στους ενδιαφερομένους να μεταφέρουν τις διαφορές αυτές στην επόμενη συγκομιδή, εντός ορισμένων ορίων, υπό τον όρο της τήρησης του συνόλου της ποσόστωσης κατά τις δύο συγκομιδές.

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 3

Άρθρο 9, παράγραφος 3 (Κανονισμός (ΕΟΚ) αριθ. 2075/92)

>Αρχικό κείμενο>

3. Με βάση τις ποσότητες που καθορίζονται δυνάμει της παραγράφου 2 και με την επιφύλαξη της παραγράφου 4, τα κράτη-μέλη κατανέμουν τις ποσοστώσεις παραγωγής στους παραγωγούς και στις αναγνωρισμένες ομάδες παραγωγών κατ'αναλογία προς το μέσο όρο των ποσοτήτων που παραδόθηκαν για μεταποίηση κατά την διάρκεια των τριών ετών που προηγούνται του έτους της τελευταίας συγκομιδής, κατανεμημένες ανά ομάδα ποικιλιών. Εντούτοις, η παραγωγή του 1992 και οι παραδόσεις που προέρχονται από τη συγκομιδή αυτή δεν θα ληφθούν υπόψη. Η κατανομή αυτή δεν προδικάζει τους κανόνες κατανομής των ποσοστώσεων παραγωγής για τις επόμενες συγκομιδές.

>Κείμενο μετά την ψηφοφορία στο ΕΚ>

3. Με βάση τις ποσότητες που καθορίζονται δυνάμει της παραγράφου 2, και με την επιφύλαξη της εφαρμογής της παραγράφου 4, και της παραγράφου 4α, τα κράτη-μέλη κατανέμουν τις ποσοστώσεις παραγωγής στους παραγωγούς, στις αναγνωρισμένες ομάδες παραγωγών και στους συνεταιρισμούς, κατ'αναλογία προς το μέσο όρο των ποσοτήτων που παραδόθηκαν για μεταποίηση κατά την διάρκεια των τριών ετών που προηγούνται του έτους της τελευταίας συγκομιδής, κατανεμημένες ανά ομάδα ποικιλιών. Εντούτοις, η παραγωγή του 1992 και οι παραδόσεις που προέρχονται από τη συγκομιδή αυτή δεν θα ληφθούν υπόψη. Η κατανομή αυτή δεν προδικάζει τους κανόνες κατανομής των ποσοστώσεων παραγωγής για τις επόμενες συγκομιδές.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 3

Άρθρο 9, παράγραφος 4α (νέο) (Κανονισμός (EOK) αριθ. 2075/92)

>Κείμενο μετά την ψηφοφορία στο ΕΚ>

4α. Με βάση τις ποσότητες που καθορίζονται δυνάμει της παραγράφου 2 τα κράτη μέλη δημιουργούν ένα Εθνικό Απόθεμα ίσο με το 2% της καθορισμένης ποσότητας. Η ποσότητα αυτή αφαιρείται αναλογικά από την κατανομή των ποσοστώσεων παραγωγής στους παραγωγούς και στις αναγνωρισμένες ομάδες παραγωγών που προβλέπεται στην παράγραφο 3. Οι όροι διαχείρισης του Εθνικού Αποθέματος ρυθμίζονται με κανονισμό της Επιτροπής μετά από γνωμοδότηση της Διαχειριστικής Επιτροπής Καπνού.

(Τροπολογία αριθ. 12)

ΑΡΘΡΟ 1, ΠΑΡΑΓΡΑΦΟΣ 3

Άρθρο 9, παράγραφος 4β (νέα) (Κανονισμός (ΕΟΚ) αριθ. 2075/92)

>Κείμενο μετά την ψηφοφορία στο ΕΚ>

4β. Προκειμένου να ενισχυθούν οι ομάδες παραγωγών επιτρέπεται ο συμψηφισμός μεταξύ παραγωγών με πλεονασματική παραγωγή και παραγωγών με ελλειματική παραγωγή, στα πλαίσια της ίδιας ομάδας, αρκεί το σύνολο της παραγωγής της ομάδας να μην υπερβαίνει την ποσόστωση που αναλογεί στο σύνολο της ομάδας.

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 4

Άρθρο 10 (Κανονισμός (EOK) αριθ. 2075/92)

>Αρχικό κείμενο>

1. Με την επιφύλαξη των διατάξεων της παραγράφου 2 δεν μπορεί να διενεργείται καμία πληρωμή πριμοδότησης σε ποσότητες ανώτερες προς την ποσόστωση που έχει χορηγηθεί στον παραγωγό.

>Κείμενο μετά την ψηφοφορία στο ΕΚ>

1. Με την επιφύλαξη των διατάξεων των παραγράφων 2, 2α και 2β δεν μπορεί να διενεργείται καμία πληρωμή πριμοδότησης σε ποσότητες ανώτερες προς την ποσόστωση που έχει χορηγηθεί στον παραγωγό.

>Αρχικό κείμενο>

2. Εντούτοις ένας παραγωγός μπορεί να παραδώσει, για κάθε ομάδα ποικιλιών, την πλεονασματική παραγωγή του μέχρι το όριο, κατ´ ανώτατο όριο, του 10% της ποσόστωσής του, ενώ το πλεόνασμα αυτό είναι επιλέξιμο για πριμοδότηση που χορηγείται κατά την επόμενη συγκομιδή, υπό τον όρο ότι, κατά τη διάρκεια της επόμενης συγκομιδής, ο ενδιαφερόμενος προβαίνει σε αντίστοιχη μείωση της παραγωγής του κατά τρόπον ώστε να τηρηθούν οι σωρευτικές ποσοστώσεις για τις εν λόγω δύο συγκομιδές.

>Κείμενο μετά την ψηφοφορία στο ΕΚ>

2. Εντούτοις ένας παραγωγός μπορεί να παραδώσει, για κάθε ομάδα ποικιλιών, την πλεονασματική παραγωγή του μέχρι το όριο, κατ´ ανώτατο όριο, του 10% της ποσόστωσής του. Το πλεόνασμα αυτό είναι επιλέξιμο για πριμοδότηση υπό τον όρο ότι, κατά τη διάρκεια της επόμενης συγκομιδής, ο ενδιαφερόμενος προβαίνει σε αντίστοιχη μείωση της παραγωγής του ή εάν κατά την προηγούμενη συγκομιδή είχε μικρότερη παραγωγή, κατά τρόπον ώστε να τηρηθούν οι σωρευτικές ποσοστώσεις για τις εν λόγω δύο συγκομιδές.

>Κείμενο μετά την ψηφοφορία στο ΕΚ>

2α. Κατ´ αντιστοιχία με την πρόβλεψη της παραγράφου 2, ο παραγωγός μπορεί να τηρήσει τις σωρευτικές ποσοστώσεις για δύο συνεχόμενες συγκομιδές παραδίδοντας κατά τη δεύτερη συγκομιδή επιλέξιμη για πριμοδότηση πλεονασματική παραγωγή μέχρι το ανώτατο όριο του 10% της ποσόστωσής του υπό τον όρο ότι κατά την προηγούμενη συγκομιδή η παραγωγή του ήταν μειωμένη κατά το αντίστοιχο ποσοστό.

>Κείμενο μετά την ψηφοφορία στο ΕΚ>

2β. Η πληρωμή πριμοδότησης για τις πλεονασματικές παραγωγές των παραγράφων 2 και 2α διενεργείται ταυτόχρονα με την πληρωμή πριμοδότησης για τις ποσότητες της ποσόστωσης της αντίστοιχης συγκομιδής.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 2075/92 που αναφέρεται στην κοινή οργάνωση αγοράς του ακατέργαστου καπνού (COM(94)0555 - C4-0022/95 - 95/0001(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(94)0555 - 95/0001(CNS),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 42 και 43 της Συνθήκης ΕΚ (C4-0022/95),

- στηριζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών και της Επιτροπής Ελέγχου του Προϋπολογισμού (Α4-0020/95),

1. εγκρίνει την πρόταση της Επιτροπής, με την επιφύλαξη των τροποποιήσεων που της επέφερε το Σώμα[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.